Tithirasiti

I yini Leswintshwa?

* **15 Ndzati 2023 - Mindlandlamuxo eka vuxokoxoko bya Vun'winyi lebyi Vuyerisaka bya Thirasiti**Xikongomelo xa SARS i ku rhekhoda vini hinkwavo lava vuyeriwaka va Tithirasiti leti vuyeriwaka ku kota ku landzelela swilaveko swa Vulawuri bya Xileriso xa Swiendlo swa Timali (FATF). Eka xiyimo lexi, vuxokoxoko byin'wana byi fanele ku rhumeriwa hi ku tirhisa eFiling. Matsalwa lama ma nga katsa, kambe ma nga pimeriwangi eka leswi landzelaka:
  + Xifaniso xa oganogiramu, xo hlamusela, kumbe mpfampfarhuto lexi kombisaka vulawuri byo hetiseka bya Thirasiti. Laha Vun'wini byo Vuyerisa byi nga le ka xivumbeko xin'wana xa malulamiselo ma swa xinawu kumbe tienthithi ta xinawu, leswi swi fanele swi nyiketiwa eka khomaniso wa le tlhelo.
  + Papila ra *Exce*l leri nga na vuxokoxoko lebyi nga laha henhla; kumbe
  + (Ma)tsalwa rin'wana, leri nga ta hlamusela Vun'wini lebyi Vuyerisaka hi ku xakelana na Thirasiti.

Loko ku nghenisiwa vuxokoxoko bya vun'wini lebyi vuyerisaka, swa boha eka ntlheriso wa lembe leri leswaku kwalomuya ka tsalwa rin'we ri rhumeriwa leri xakelanaka na vuxokoxoko bya vun'wini lebyi vuyerisaka. Eka xiyimo lexi ku nga na ku tlula 20 wa vini lava vuyeriwaka, muhakelaxibalo u fanele ku nghenisa tsalwa ro seketela leri kombisaka (vi)n'wini lava vuyeriwaka vo engetelela.

Makanelwa hinkwawo, ku nga katsiwi lava tirhanaka na malumiselo ma mfumo wa vatshembiwa va le ndzeni na/kumbe timhaka ta vulawuri, ma fanele ma rhumeriwa.

* **1 Mhawuri 2023 - Ngheniso wa leswintshwa eka hangalaso wa timali eka Tithirasiti leti nga riki vatshami hi Tithirasiti leti nga vatshami**

Ku *vi le endlelo ra* SARS ro ka ri nga pfumeleli humeso wa timali loko Tithirasiti ta vatshami ti endla mihangalaso eka Tithirasiti leti nga riki vatshami. Ku landzelela swivutiso eka xiyimo lexi, SARS laha yi hlamusela xiyimo xa yona eka mhaka no tiyisisa leswaku yi ta anakanya mpfumelelo wa humeso wa timali/mitsengo leyi hangalaseriweke Tithirasiti leti nga riki vatshami. Phurosese leyi lavekaka ku kuma mpfumelelo i ku endla xikombelo xa papila ra manyuwali ra vulandzelelanawu eka SARS hi ku imeyilela eka [MLCA@sars.gov.za](mailto:MLCA@sars.gov.za).

SARS yi lemukile mhaka ya leswaku SARB yi hlekahlekisile swilaveko swin'wana swa ndzawulo wa cincano kambe yi bohile, hi ku ya ho mixungeto leyi nghenelelaka, ku tivisa xilaveko lexi vuriweke laha henhla ku hunguta mixungeto.

SARS yi ta endla tiphurosese ta ntiyisiso ku tiyisisa leswaku nhlamuselo ya vuxopaxopa ya swiyenge leswi faneleke swa Nawu swa landzeleriwa. Tsundzuka leswaku Thirasisti leyi nga riki mutshami yi fanele yi va muvuyeriwa wa Tirhasiti leyi nga mutshami, naswona hangalaso wu ta anakanyiwa ntsena hi SARS loko wu landzelela milawu na swipimelo eka xitirho xa thirasiti ya Thirhasiti ya mutshami.

SARS yi ta pfumelela ntsena mihangalaso yaleyo loko Thirasiti ya mutshami yi kombisa leswaku swikweleti hinkwaswo swa xibalo mayelana na hangalaso swi ta hakeriwa.

Tlhela u vona webupheji ya Matsalwa mo seketela eka Mpfumelelo wa Mirhurhiso ya Misava (AIT).

* **20 Khotavuxika 2023 - Nguva yo Fayila Tithirasiti: Micinco ya fomo na sisiteme leyi nga ta tivisiwa ku sukela hi ti 23 Khotavuxika 2023**

Mikarhi yo fayila tithirasiti yi hi ndlela leyi landzelaka:

* + Tithirasiti leti nga fanelangiki ku hakela Xibalo xa Nkarhinyana ti sungula hi ti 7 Mawuwani 2023 ku fikela ti 23 Nhlangula 2023; na
  + Tithirasiti leti faneleke ku hakela Xibalo xa Nkarhinyana ti sungula hi ti 7 Mawuwani 2023 ku fikela ti 24 Sunguti 2024.

Ku engetelela, vavuyeriwa, na vanyikeri (laha swipimelo leswi anakanyiwaka swi tirhaka) va Thirasiti va fanele va tivisa malinghena ya vona leyi nyikiweke muvuyeriwa hi Thirasiti enkarhini wa lembe ra nhlahluvo eka mitlheriso ya xibalo xa malinghena.

Muyimelamuhakelaxibalo ((va)mutshembiwa va Thirasiti) kumbe mutivi wa swa xibalo loyi a thoriweke u fanele a fayila ntlheriso wa xibalo xa malinghena xa Thirasiti eka tshaku ra lembe naswona enkarhini wa nkarhi wo fayila ntlheriso wa Thirasiti ku papalata mixupulo na ntswalo. Tirhisa eFiling ku rhumela ntlheriso wa Thirasiti hi xihatla no tigedla'

SARS yi ya emahlweni yi antswisa minyiko ya yona ya vukorhokeri, tisisiteme na tiphurosese leswi xakelanaka na ku fayila mitlheriso ya xibalo xa malinghena ya Tithirasiti. Hi tshemba leswaku micinco leyi yi ta nyika vahakelaxibalo nhlamuselo na ntiyisiso lowu va wu lavaka ku fikelela swiboho swa vona swa xibalo, ku endla swi olova ku landzelela.

Xitiviso xa lembe, lexi humesiweke hi Khomixinara, xi lava leswaku Tithirasiti HINKWATO ti rhumela ntlheriso wa Thirasiti. Tanihi mbuyelo, swi na nkoka leswaku vayimelavahakelaxibalo hinkwavo va Tithirasiti (vatshembiwa) va tiyisisa vulandzelelanawu eka xiyimo lexi.

Ku sukela hi ti 23 Khotavuxika 2023, SARS yi ta tivisa micinco eka Ntlheriso wa Xibalo xa Malinghena ya Tithirasiti (ITR12T), mindlandlamuxo ya eFiling, ku nga, leswaku ku tatiwa swivutiso swo engetelela eka *Tax Return Wizard*, na matsalwa mo seketela lama bohaka lama faneleke ku heleketa ntlheriso. Vona fomo ya phurotothayipi (xikombiso) ya ITR12T laha.

Micinco leyi tivisiweke yi katsa, exikarhi ka yin'wana:

* + Mingheniso yintshwa eka *wizard* eka ntlheriso wa Thirasiti
    - Swivutiso swo Engetelela ku kumisisa loko (mi)ntsengo wihi na wihi wa Matiko Mambe kumbe wa Laha Kaya wu nyikiwile eka Thirasiti tanihi muvuyeriwa wa Thirasiti yin'wana kumbe yi anakanyiwa ku va wu hlengeletiwile hi ku ya hi s7 enkarhini wa lembe leri ra nhlahluvo; na nomboro ya Tithirasiti laha mitsengo leyi yi amukeriweke kona.
  + Ntlheriso wo Olovisiwa eka Tithirasiti yo Nonoka
    - Ku nyika ntlheriso lowu nga tikiki, laha migingiriko yo karhi ya leyi pimiweke ya Thirasiti yi humeleleke enkarhini wa lembe ra nhlahluvo. *Wizard* na xiletelo swi ta nyika ndzetelo eka xiyimo lexi. Muhakelaxibalo u fanele ku tiyisisa leswaku "muxaka" wo lulama wa ntlheriso wa hlawuriwa eka pheji ro sungula ra ntlheriso wa xibalo (*Tax Return Wizard*).
  + Mindlandlamuxo yin'wana eka Ntlheriso wa Thirasiti (ITR12T)
    - Ndhawu yintshwa ya "Lay Byes" ya malulamiselo ma xikweleti na xengetelo wa mukoloti (S24) yi engeteriwile ehansi ka matlhelo mambirhi ma Mixengetelo yo Hlawuleka kambe yi nga koxiwangi eka Xitatimende xa Malinghena na Mixengetelo/Misuso.
    - Pheji ra Ntiviso wa Vun'wini lebyi Vuyerisaka ku rhekhoda vini hinkwavo lava vuyeriwa na lava nga vuyeriwaka hi swa timali ku suka eka mivuyelo ya Muhakelaxibalo.
    - Hi ku ya hi xivutiso xa *wizard* laha henhla (lexi xakelanaka na mihangalaso leyi amukeriweke ku suka eka Tithirasiti), nomboro leyi lavekaka ya tikhontheyina ta mihangalaso leyi ti ta pfuriwa eka ntlheriso. Leswi swi ta pfumelela vahakelaxibalo ku nyika vuxokoxoko bya mihangalaso leyi kumiweke ku suka eka Tithirasiti tin'wana eka tikhontheyina ta vanhu vona vini (xik. mihangalaso leyi amukeriweke ku suka eka 5 ya Tithirasiti tin'wana, 5 wa tikhontheyisa ti ta pfuleka hi ndlela leyi tiendlekelaka).
  + Matsalwa mo seketela lama faneleke ku rhumeriwa na ITR12T
    - Matsalwa mo seketela hinkwawo lama bohaka ma fanele ku nghenisiwa no rhumeriwa kun'we na ntlheriso wa Thirasiti. Leswi swi katsa, exikarhi ka swin'wana, xitirho xa Thirasiti, Switatimende swa Timali ta Lembe, Mapapila ma Vulawuri (LoA) na switshuxo/makanelwa ma tihlengeletano ta vatshembiwa. Swilaveko swi ta hambanahambana hi ku ya hi muxaka wa Thirasiti. (Tirhisa menyu lowu yaka ehansi ku langutisa matsalwa mo seketela lama lavekaka).
  + Mindlandlamuxo eka eFiling
    - Xitiviso xo humelela kwala na kwala loko muxaka wa ntlheriso wu hlawuriwa. Loko muhakelaxibalo o tshuka a hlawula muxaka wa xibalo lowu nga hoxeka hi ku ya hi ntsariso wa yena, xitiviso xo humela kwala na kwala xi ta tivisa muhakelaxibalo ku hlawula ntlheriso lowu lulameke.

**Ku fambisa Timhaka ta Vulandzelelanawu bya Xibalo**

Tithirasiti ti katsiwe eka nhlamuselo ya "munhu" hi ku ya hi Nawu wa Xibalo xa Malinghena, 1962 (ITA), tanihi hi sweswo, kumbe muyimelavahakelaxibalo (va/mutshembiwa) va na vutihlamuleri byo tsarisa tithirasiti hinkwato mayelana na swikongomelo swa xibalo xa malinghena.

Tsundzuka leswaku muyimelamuhakelaxibalo (va/mutshembiwa va Thirasiti) kumbe mutivi wa swa xibalo loyi a thoriweke u FANELE a fayila ntlheriso wa xibalo xa malinghena xa Thirasiti eka nkarhi wa lembe hi ku ya hi xitiviso xa lembe naswona enkarhini wa nkarhi wo fayila ntlheriso wa Thirasiti.

Hi endle swi ku olovela:

* + Ndlela ya xihatla no tigedla yo kuma no fayila Ntlheriso wa Thirasiti (ITR12T) i ku tsarisa tanihi eFiler eka SARS eFiling, kombela ntlheriso, no yi tumbuluxa hi ku tata swivutiso eka pheji ro sungula (wizadi) ra ntlheriso.
  + Ku tsarisa Thirasiti yintshwa eka xibalo xa malinghena no rhumela matsalwa mo seketela, tirhisa tipulatifomo ta hina ta le ka inthanete eka webusayiti eka sars.gov.za eka linki ya SARS Online Trust Registration.
* **28 Nyenyenyani 2023 - Mindlandlamuxo ya ntsariso wa eFiling eka Tithirasiti**  
  Enkarhini wa phurosese ya ntsariso eka eFiling, Tithirasiti leti nga riki mutshami (Matiko mambe) na Thirasiti ya Nhlanganelo ya Swikimi swa Vuvekisi (CIS) sweswi swi kota ku tsarisa handle ka nomboro yo boha ya ntsariso ya Thirasiti (tanihileswi swi kombisiweke ha kona eka Papila ra Vulawuri (LOA)).

Nongolokohansi wu tirhisiwile ku pfumelela mutirhisi ku hlawula Muxaka wa Thirasiti ntsena. Mixaka ya Tithirasiti leti landzelaka ya ha ta laveka ku nyika nomboro ya ntsariso wa Thirasiti: Tithirasiti ta *Inter vivos*, Tithirasiti ta Thesitamente, Tithirasiti ta CGT ta Rifa na Tithirasiti to Hlawuleka. Mayelana na vuxokoxoko hi xitalo vona xiletelo lexi nghenisiweke leswintshwa xa [Guide on how to Register for eFiling and Manage Your User Profile.](https://www.sars.gov.za/wp-content/uploads/Ops/Guides/GEN-ELEC-18-G01-How-to-Register-for-eFiling-and-Manage-Your-User-Profile-External-Guide.pdf)

* **14 Nyenyenyani 2023 - Vuxokoxoko bya Vini lava Vuyeriwaka eka Ntsariso wa Thirasiti**Ku kota ku landzelela swilaveko swa Vulawuri bya Xileriso xa Swiendlo swa Timali (FATF), SARS yi kongomise eka ku rhekhoda vini hinkwavo lava vuyeriwaka va Tithirasiti leti ta ha ku tsarisiwaka sweswi. Xivutiso xa Ntsariso wa Thirasiti eka *SARS Online Query System* xi ndlandlamuxiwile ku pfumelela ku nghenisa vuxokokoxoko bya n'wini loyi a vuyeriwaka. Mayelana na vuxokoxoko hi xitalo, vona xiletelo lexi nghenisiweke leswintshwa xa SARS Online Query System.
* **12 Nhlangula 2022 - Tithirasitinyingi leti tsarisiweke ku suka eka Wili/Thesitamente yin'we**  
  Hi mhaka ya leswaku Mufambisi wa Khotokulu (MOHC) u humesa nomboro yo fana eka Tithirasiti timbirhi kumbe to tala leti vumbiweke hi ku tirhisa Wili yin'we, SARS yi tirhisile endlelo ro ololoxa ku tiyisisa leswaku Tithirasiti leti ta le tlhelo ti boxiwile hi ndlela yo hlawuleka tanihi muhakelaxibalo. Laha hansi i nkatsakanyo wa phurosese leyi SARS yi landzelaka eka xiyimo xexo:

Eka Thirasiti, laha Nomboro ya Ntsariso ya Thirasiti ya dupilikheti ku suka eka MOHC yi nga boxiwa:

* + Engetela xiheteleri "A" eka Nomboro ya Ntsariso ya Thirasiti ya dupilikheti, xi landzeriwa hi nkoka wa nomboro leyi engeteriwaka yo sungula hi "01".
    - Xikombiso - Nomboro ya Thirasiti (MT14695/2017 hi MOHC) leyi averiweke eka Tithirasiti to hambana
    - Avela tinomboro hi ndlela leyi landzelaka eka swikongomelo swa ntsariso wa enthithi:
      * Thirasiti yo sungula – MT146952017A01
      * Thirasiti ya vumbirhi – MT146952017A02
  + U nga hlanganisi tithirasiti timbirhi eka swikongomelo swa malinghena, i tienthithi timbirhi to hambanisiwa ku nga langutisiwi "Vuxokoxoko bya Mutshembiwa"
  + Nghenisa vito ra Thirasiti tanihileswi swi kombisiweke hakona eka Papila ra Vulawuri no tiyisisa leswaku muxaka wa thirasiti lowu lulameke wa nghenisiwa.
  + Tsundzuka: Thirasiti yi nga va na ku tlula muvuyeriwa wo tlula un'we eka Thirasiti. Hambiswiritano, Thirasiti i enthithi yin'we ya xinawu naswona thirasiti yin'we ntsena yi fanele ku tsarisiwa ku nga khathaleki nomboro ya vavuyeriwa.
* **26 Mhawuri 2022 - Hangalaso wa timali eka Tithirasiti leti nga riki vatshami hi Tithirasiti leti nga vatshami**Ku tshame ku ri maendlelo ma SARS mo ka yi nga pfumeleli humeso wa timali loko Thirasiti leti nga mutshami ti endla mihangalaso eka Tithirasiti leti nga riki mutshami. Ku landzelela swivutiso swo hlaya eka xiyimo lexi, SARS laha yi hlamusela xiyimo xa yona eka mhaka no tiyisisa leswaku yi ta anakanya mpfumelelo wa humeso wa timali/mitsengo leyi hangalaseriweke Tithirasiti leti nga riki vatshami. Phurosese leyi lavekaka ku kuma mpfumelelo i ku endla xikombelo xa papila ra manyuwali ra vulandzelelanawu eka SARS hi ku imeyilela eka [MLCA@sars.gov.za](mailto:MLCA@sars.gov.za).  
    
  SARS yi lemuka mhaka ya leswaku SARB yi hlekahlekisile swilaveko swin'wana swa ndzawulo wa cincano kambe yi bohile, hi ku ya hi mixungeto leyi nghenelelaka, ku tivisa xilaveko lexi vuriweke laha henhla ku hunguta mixungeto. Leswi, hambiswiritano a swi siveli Thirasiti leyi nga mutshami ku nyika mitsengo eka vanhu lava nga riki mutshami naswona ku endla xikombelo eka mipfumelelo leyi faneleke, hi ku ya hi endlelo leri pfumeleleke ra sweswi.
* **23 Khotavuxika 2022 - Nguva yo Fayila Thirasiti ya 2022**

Mikarhi yo fayila tithirasiti yi hi ndlela leyi landzelaka:

* + Tithirasiti leti nga tsariseriwangiki Xibalo xa Nkarhinyana ti sungula hi ti1 Mawuwani 2022 ku fikela ti 24 Nhlangula 2022; na
  + Tithirasiti leti tsarisweriweke Xibalo xa Nkarhinyana ti sungula hi ti1 Mawuwani 2022 ku fikela ti 23 Sunguti 2023.

Muyimelamuhakelaxibalo ((va)mutshembiwa wa Thirasiti) kumbe mutivi wa swa xibalo loyi a thoriweke u fanele a fayila ntlheriso wa xibalo xa malinghena xa Thirasiti eka tshaku ra lembe naswona enkarhini wa nkarhi wo fayila ntlheriso wa Thirasiti ku papalata mixupulo na ntswalo. Tirhisa eFiling ku rhumela ntlheriso wa Thirasiti hi xihatla no tigedla'

* **28 Nyenyankulu 2022 - Chanele yintshwa yo tsarisa Thirasiti**  
  SARS yi simekile xitirho xa le ka inthanete xa ntsariso wa Tithirasiti eka swikongomelo swa Xibalo xa Malinghena hi ku tirhisa *SARS Online Query System* (SOQS) eka webusayiti leyi. Vatshembiwa, vayimelavahakelaxibalo, na vayimeri lava tsarisiweke sweswi a va nge tsarisi Thirasi ntsena eka swikongomelo swa xibalo malinghena, kambe va ta tlhela va rhumela matsalwa wahi na wahi mo seketela ma Tithirasiti eka inthanete. Vona vuyimelo na mivuyelo yin'wana ya chanele leyi yintshwa laha. Eku oloviseni ka phurosese leyi, hi endlile swi olova eka vahakelaxibalo ku va na ntokoto wo pfumala mafundzu loko va burisana na SARS eka mbangu wa xidijiti handle ko endzela rhavi ra SARS ku tsarisa Thirasiti. Tlilika laha ku tsarisela Thirasiti ya wena xibalo xa malinghena.  
    
  Loko u lava phurosese leyi koxometiweke u nga se ya eka linki ya ntsariso eka inthanene, u nga vona xiletelo lexi engeteriweke leswintshwa xa Guide on how to use the SARS Online Query System, no sikirola ku ya eka xiyenge xa Thirasiti.

Ku tsarisa tanihi Thirasiti

Thirasiti yi fanele ku titsarisela na SARS eka leswaku leswi yi nga na vutihlamuleri eka swona.

Ku tsarisa Thirasiti na SARS, u nga:

* Tsarisa Thirasiti hi ku tirhisa Submit an Online Query System ya hina
* Kumbe u endzela Rhavi, tsundzuka ku endla xitshembisano ku sungula.

Xana i yini Ntlheriso wa Thirasiti?

Ntlheriso wa Xibalo xa Malinghhena eka Tithirasiti yi vuriwa IT12T. 

Xana ndzi kuma njhani ITR12T?

Fomo (ITR12T) ya kumeka eka eFiling kumbe yi nga rhumeriwa erhavini ra SARS naswona yi ta nghenisiwa hi mutirhi wa SARS hi ku yimela muyimeri/Mutivi wa swa Xibalo wa Thirasiti (vona xiyenge eka "Ku rhumeriwa njhani ITR12T"). Xikombiso xa fomo ya sweswi ya ITR12T xa kumeka leswaku xi kopiwa. Mayelana na vuxokoxoko hi xitalo mayelana na leswaku u tata njhani ITR12T, tlilika laha.

**Xitsundzuxo xa Nkoka:** Ku kombela leswaku u poseriwa ITR12T swi nge he vi na nhlawulo naswona mitlheriso ya Thirasiti leyi amukeriweke hi poso yi ta ariwa.  

Ku rhumeriwa njhani ITR12T?

U nga rhumela ITR12T hi ku tirhisa tichanele leti landzelaka:

* eFiling: Vahakelaxibalo lava nga se titsariselaka eFiling va hlohloteriwa ku endla tano tanihileswi leswi swi nga ta va kotisa ku tata no rhumela ntlheriso eka inthanete eka mbangu wo sirheleleka.
* Rhavi ra SARS: Loko u yimela Thirasiti ya vavuyeriwa va khumbe kumbe vatsongo u na nhlawulo wo va ntlheriso wa ITR12T yi nghenisa hi ejente erhavini. U komberiwa ku kandziyisa ntlheriso no tata tindhawu hinkwato leti lavekaka u nga se endzela rhavi. U nga kopa ITR12T eka eFiling. Marhavi ma SARS ma nge he kandziyisi ITR12T.

Thirasiti yihi na yihi leyi hangalaseke / **nyikeke mitsengo eka ku tlula 10 wa vavuyeriwa** enkarhini wa lembe ra nhlahluvo ("YOA') **yi fanele yi rhumela ITR12T hi ku tirhisa eFiling**.